Sorana de la A.S.I.A nu trece prin cea mai bună perioadă din viața sa. Fanii artistei sigur au observat că aceasta nu a mai fost la fel de activă și are și o explicație pentru asta. Solista trupei A.S.I.A este devastată după ce a înmormântat una dintre cele mai dragi persoane sufletului său.
Sorana Darclee poate spune că a crescut la propriu și la figurat în ochii publicului. Artista a avut norocul să facă parte din una dintre cele mai de succes trupe de fete ale anilor 2000. De atunci, toată lumea o știe ca fiind Sorana de la A.S.I.A.
De-a lungul timpului, artista a stabilit o relație specială cu fanii. De fiecare dată când are ocazia, aceasta împărtășește cu urmăritorii ei toate evenimente, fie ele și nefericite.
În ultima vreme, Sorana a fost destul de absentă în mediul online, iar fanii au sesizat asta. După o lungă perioadă în care nu au mai auzit nimic de ea, artista a revenit cu o veste proastă.
În mediul online, acolo unde are o comunitate impresionantă de fani, Sorana Darclee a recunoscut că trece printr-o perioadă proastă. Absența ei s-a justificat prin faptul că a fost în doliu și a trebuit să înmormânteze una dintre cele mai dragi persoane.
Cu tristețe în glas, artista de la A.S.I.A a povestit că mama ei a decedat. Marți, 5 martie, Sorana și-a condus mama pe ultimul drum și, cu siguranță, a fost un moment sfâșietor. Însă, se pare că nu prea a avut timp să se gândească la cele întâmplate.
Imediat după ce și-a înmormântat mama, Sorana a trebuit să fugă la repetiții. Așa cum știu cei care o urmăresc, artista alături de colegele ei au reluat proiectul A.S.I.A. Cele patru au început să aibă din ce în ce mai multe concerte, astfel că repetițiile sunt și ele din ce în ce mai dese.
"Ieri mi-am înmormântat mama, iar după am mers la repetiții. Prin artă mi-am găsit întotdeauna vindecare și lumină.", a scris artista pe Instagram.
În toată această perioadă, Sorana Darclee l-a avut alături pe iubitul ei. Acesta a susținut-o și i-a adus liniștea de care avea nevoie. Artista are planuri serioase alături de el și nici nu exclude varianta de a deveni mămică și de a îmbrăca rochia de mireasă.
"Iubitul meu îmi aduce fericirea și mulțumirea asta a lucrurilor așezate în viața mea. (…) Ne gândim în permanență: cum să facem, cum să ne dezvoltăm, cum să creștem. Sunt planuri de căsătorie, un copil.", spunea artista, la un moment dat într-un interviu pentru Antena Stars, potrivit spynews.ro.